stanford-oval/wikipedia huggingface dataset:
רחל שיין ארגמן
ביוגרפיה > קריירה בתיאטרון ובקולנוע

ב-1976 שיחקה לצד שייקה אופיר בהצגה "אלף פרצופים". למדה תיאטרון באוניברסיטת תל אביב, ולאחר הלימודים כיכבה בתיאטרון הקאמרי בתפקיד הדסה בהצגה "ינטל" לצדה של ג'יטה מונטה, ובתפקיד ג'סיקה בהצגה "הסוחר מוונציה" לצד אבנר חזקיהו. בתיאטרון באר שבע גילמה את פולי ב"אופרה בגרוש" לצד נתן דטנר. ב-1980 גילמה את התפקיד הראשי בסרטה של עידית שחורי "מעגלים של שישבת". ב-1986 עיבדה יחד עם דניאלה מיכאלי ומיכל ורד, את הספר "ציפור הנפש" למחזה, בו גם שיחקה ולאחר מכן גם בקלטת וידאו באותו השם שיצאה ב-1991.
ביוגרפיה > סרטי ילדים

משנת 1991 יוצרת, עורכת, מביימת ומפיקה סרטי ילדים. ב-1992 הפיקה את קלטת הילדים שביים דן וולמן על פי ספרו של דויד גרוסמן "איתמר מטייל על קירות" בכיכובו של ירון לונדון. ב-1992 הפיקה את קלטת הילדים "מעשה בחמישה בלונים" על פי ספרה של מרים רות בכיכובם של ירון לונדון ונורית גלרון. ב-1993 הפיקה את קלטת הילדים "אצלנו בפסנתר", המבוססת על שירי הילדים של נעמי שמר בהשתתפות מיקי קם, חיים צינוביץ', משה בקר ורינת גבאי (שמר עצמה אף הופיעה בקלטת בתפקיד אורח).
בשנת 1994 הפיקה את הקלטת "שירי משחק של דתיה בן-דור (מי שטוב לו ושמח כף ימחא)" ואף שיחקה את "האחות הרעה" בשיר "מה נועלים".
ב-1995 ביימה וכתבה את הקלטת "בוא אלי פרפר נחמד" על פי שירים מאת פניה ברגשטיין, ביימה (לצד עדי בנימינוב) וכתבה את הקלטות "סבתא בישלה דייסה - 100 שירי משחק ראשונים" בכיכובם של ליא קניג, אלינור אהרון ואלברט כהן (ארגמן אף דובבה את דמותו של יוני אצביוני), הפיקה עבור דתיה בן-דור את הקלטת "דגדוגים" וביימה את קלטות הילדים "אבא עושה בושות", ו"גומות החן של זוהר" על פי ספרו של מאיר שלו. בשנת 1997 כתבה את הקלטת "מועדון גן הרקדנים, כתבה וביימה את "איה פלוטו" ואת "המפוזר מכפר אז"ר" על פי ספריה של לאה גולדברג.
ב-1998 כתבה, הפיקה וערכה את הקלטת בבימויו של עדי בנימינוב "טמבולינה והפיסטוקים" בכיכובם של ליאור כלפון וציפי שביט.
ב-2004 כתבה, ערכה והפיקה את סדרת הטלוויזיה, הסרטים בובי לקס "עץ השירים" בכיכובה של מיכל צפיר ואת המחזמר "מאמא מיה" בכיכובן של שירי מימון, חני נחמיאס וציפי שביט.
בשנת 2005 כתבה, ערכה והפיקה את ה-DVD "אגם הבירבורים" בכיכובה של אגם רודברג.
ב-2006 כתבה והפיקה לצד גיל ססובר את תקליטורי ה-DVD "שורום זורום" ובשנת 2007 את "אצו רצו גמדים" על פי שיריה של מרים ילן שטקליס, ובשנת 2008 את ה-DVD "איך בוחרים שם לאחותי הקטנה" על פי שיריו של אהוד מנור, ואת ה-DVD "הסבתא של אפריים" על פי שיריה של לאה גולדברג בכיכובה של רבקה מיכאלי.
בשנת 2007 ערכה את "התנ"ך לילדים - סיפורים ושירים" בעיבודו של אפריים סידון (ארגמן אף הופיעה בסרט בתפקיד שרה).
בין השנים 1997–2005 שימשה כעורכת ומפיקה ראשית באולפני מימד. בעשור השני של המאה ה-21 משמשת גם כלקטורית בקרן הקולנוע הישראלי, כמרצה וכמגשרת.
ביוגרפיה > מוזיקה

בפרק זה אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. 
אנא שקלו לשפר את אמינות הפרק באמצעות הבאת מקורות לדברים ושילובם בגוף הפרק בצורת הערות שוליים.
בשנת 1995 הלחינה לראשונה את השיר "בובתי" עבור הסרט "בוא אלי פרפר נחמד".
בשנת 2003 הלחינה עם ליאורה שלזינגר את שיר הפתיחה של "עץ השירים" (ארגמן אף גם כתבה את מילות השיר).
בשנת 2005 הלחינה עם ליאורה שלזינגר את השירים "אגם מדברת" ו"אגם מזמרת" עבור קלטת הווידאו "אגם הבירבורים".
בשנת 2007 הלחינה עם גדי גולדמן את השיר "הדוב חולה" עבור ה-DVD "אצו רצו גמדים".
חיים אישיים

אם לשלושה. בתה יערה ארגמן מעצבת האופנה הופיעה במספר סדרות בנעוריה, ובנה הוא השחקן איתמר ארגמן.
הערות שוליים

↑  יוסי עוזרד, הצגה - ציפורה נחמדת, חדשות, 30 בדצמבר 1986
רחל שיין ארגמן, הצגת ה־200 - ציפור הנפש, גם אמריקה רוצה, חדשות, 25 בדצמבר 1988
↑  חגי לוי, "ציפור הנפש" מכה שלישית, חדשות, 12 באוגוסט 1991
↑  גלי כרמלי-שרים, עכבר העיר, מאה שנים של ילדות, באתר הארץ, 4 בינואר 2007
| --- | --- |
בקרת זהויות :  NLI: 987007310336805171  ISNI: 0000 0000 7087 3449  VIAF: 97179162   WorldCat (עם VIAF): 97179162
קוסמוס 2 (משגר לוויינים)

טיל הקוסמוס
קוסמוס 2  (ברוסית: Космос-2 ‏ (11К63), תרגום: חלל) היה משגר שהיה מבוסס של הטיל הבליסטי R-12U. מטרת המשגר הייתה להביא למסלול לוויינים במשקל עד 450 ק"ג.
היסטוריה

בתחילת 1957 במשרד תכנון "יוז'ני" בעיר דנייפרופטרובסק (אז בתחומי ברית המועצות כיום באוקראינה) החלו עבודות בהתאמת טיל בליסטי R-12U שהיה מיוצר במקום למשגר לוויינים. התכנון הראשוני הסתיים לקראת אפריל 1960 ובהחלטת השלטונות הוחלט להמשיך בתכנון ובניית 10 יחידות. לצורכי שיגור בקפוסטין יאר הוקם כן שיגור תת-קרקעי דומה לכני שיגור של טילים בליסטיים.
הגרסה הראשונה של המשגר קיבלה שם "קוסמוס" 63S1. לעומת טיל בליסטי בוצע הוספה של שלב שני, מערכת בקרה ומערכות תומכות. השיגור הראשון בוצע ב-27 באוקטובר 1961 והסתיים בכשל. השלב השני ביחד עם החללית נפלו כ-385 ק"מ ממקום השיגור. ב-16 במרץ 1962 בוצע שיגור מוצלח. בהמשך בוצעו שיגורים נוספים בהם בוצעו שיפורים במבנה המשגר. בסך הכול מדגם זה בוצעו 37 שיגורים. כמחצית בוצוע בכן תת-קרקעי ויתר מכן שיגור מס' 86.
לאור הצלחות הפרויקט הוחלט להקים בקוסמודרום פלסצק כן שיגור מס' 133 מותאם למשגרים מדגם זה.
בשנת 1964 כל התכנון ותוכניות ייצור הועברו למפעל "פוליוט" שקיבל אחריות על המשגר מדגם "קוסמוס 2" 11К63 המותאם לשיגור מכן שיגור קרקעי. מדגם זה בוצעו 128 שיגורים של חלליות מסדרות קוסמוס ואינטרקוסמוס.
השיגור האחרון בוצע בשנת 1977. בהמשך בסדרה זו נוצלו משגרים שפותחו על בסיס טיל בליסטי "R-14".
גיא לוי (מוזיקאי)

| --- | --- |

 לידה:  1 בספטמבר 1975 (בן 49) מבשרת ציון, ישראל
 מוקד פעילות:  ישראל ישראל
 תקופת הפעילות:  מ-2005
 סוגה:  רוק, אינדי, ג'אז, מוזיקת עולם, פופ
 כלי נגינה:  קונטרבס, גיטרה בס
 צאצאים:  2
 פרופיל ב-IMDb
גיא לוי (נולד ב-1 בספטמבר 1975) הוא מוזיקאי, מלחין, כותב, מעבד ונגן קונטרבס.
ביוגרפיה

לוי נולד במבשרת ציון בשנת 1975. למד בבית ספר התיכון "רנה קסין" בירושלים. שירת בצה"ל ביחידת שלד"ג, יחידת הקומנדו של חיל האוויר.
בשנים 1997 עד 1999 למד באקדמיה למוסיקה ולמחול בירושלים, ובין השנים 1999 עד 2001 למד בקונסרבטוריון המלכותי של אמסטרדם.
בין השנים 2005 - 2007 ניגן לוי בתזמורת הסימפונית ירושלים שהפעילה רשות השידור כנגן קונטרבס TUTI. באותן השנים הופיע במופע ג'אז עם אברהם ברטון (Abraham Burton) ועם הזמרת שילה ג'ורדן (Sheila Jordan) ואנסמבל הצוללת הצהובה.
בשנת 2008 ועד 2009 שהה בברלין וניגן עם יוצרים שונים ורבים בתחום הג'אז.
בשנים 2010–2013 עסק לוי בהפקה, הלחנה, הקלטות ויצירות שונות ומגוונות כגון: כתיבת עיבודי מיתרים ללהקה מרסדס בנד, יצירה בשיתוף עם בית אבי חי בירושלים, מופע של שירי שלישיית גשר הירקון, והופעה עם התזמורת הקאמרית הישראלית כנגן קונטרבס.
בשנים 2011–2012 הופיע והקליט בלהקת Black Guru בהובלת בן אילון וכן באלבום עטור השבחים Robin של אפרת בן צור.
בשנת 2013 יצר לוי את הפרויקט "פן – מוזיקה חדשה לשירי אלכסנדר פן" הכלל בין היתר הלחנה והפקת שירי האלבום אשר זכה לתמיכה מאקו"ם, נכנס לסל התרבות והאלבום אף הועלה בפסיטבל ימי זמר בחולון "תמונע", בית אביחי, אוזן בר ועוד.
באותה שנה הפיק לוי את אלבום הבכורה "בין הגבולות" של הזמר עודד גולדשטיין.
בשנת 2015 הקליט את האלבום הראשון והשני של ההרכב "לא" בהובלת גיא שמי. בהמשך השתתף בהופעות של פרויקט "פן – מוזיקה חדשה לשירי אלכסנדר פן" בהשתתפות הזמרת והפסנתרנית טליה אליאב.
בנוסף יצא לסיבוב הופעות עם ההרכב "לא" ביחד עם גיא שמי.
בשנת 2016 כתב פסקול לסדרה "אורי ואלה" ביחד עם גל תורן. פסקול זה זכה לשבחים רבים והסדרה, בבימויו של יובל שפרמן, עלתה לשידור בערוץ HOT3.
בשנת 2017 הוציא לאור אלבום בכורה הנושא את שמו של ההרכב המוזיקלי "ליילי". את האלבום הוא כתב, הלחין והפיק יחד עם שותפו, גל תורן. במקביל, החלו השניים לצאת למסע הופעות ראשון ברחבי הארץ, יחד עם נגנים נוספים. בשנה זאת יצא לאור אלבום שירי הילדים "שירים לעמליה" אותו לוי יזם, הלחין והפיק יחד עם הפסנתרנית והמלחינה טל אבן צור. באלבום השתתפו של עלמה זק, אלון נוימן ואיילת רובינסון. בהמשך לשנה זו יצר את הפסקול לסרט הקצר "שאריות" של יעל צפריר.
בשנת 2018 יצר את המוזיקה לפסקול הסדרה זוכת הפרסים "על הספקטרום" ביחד עם טל אבן צור. בהמשך השנה יצר את פסקול לעונה הראשונה של הסדרה "שטוקהולם".
בשנת 2019 החל לעבוד על יצירת סדרת הילדים "קפה עמליה" והפקת מוזיקה מקורית לפסקול. הסדרה שביים בובי לקס וכתבה שחר סיטנר, משודרת בכאן חינוכית מאז מרץ 2020. הסדרה מבוססת על המופע "שירים לעמליה" אותה יצר לוי בשנת 2016 וכוללת שירים מהאלבום. עוד באותה שנה, לקח לוי חלק בהקלטת האלבום "עיר מרוחקת" של הזמרת אפרת בן צור, עמה הוא גם הופיע בין השנים 2012–2022.
בשנת 2021, הלחין והפיק את המוזיקה לסדרה "חזרות" עטורת הפרסים, אשר גם נמכרה לרשת "הולו" האמריקאית.
ב-2022 גם כתב והפיק מוזיקה להצגה "היה שלום מר הפמן" בבימויו של אודי בן משה בתיאטרון החאן. בהמשך לשנה זו השתתף לוי במופע אשר יצר יוני רכטר בשם "תמונות מוזיקליות מפרקי אבות".
מלמד במגמת המוזיקה בתיכון בן צבי בקרית אונו, בקונסרבטוריון רעננה ובקונסרבטוריון הישראלי למוזיקה בתל אביב.
לוי נשוי ואב לשתי בנות. מתגורר בתל אביב.
אבו חסן אל-האשמי אל-קורשי

אבו חסן אל-האשמי אל-קורשי (בערבית: أبو الحسن الهاشمي القرشي; נהרג ב-15 באוקטובר 2022) היה הח'ליפה השלישי של המדינה האסלאמית.
ביוגרפיה

אבו חסן נולד בשם נור כרים אל-מוטני, אחד מוותיקי הארגון עוד מימי מלחמת עיראק. בתפקידיו הבכירים הקודמים במדינה האסלאמית, אבו חסן היה האמיר של משרד החינוך והאמיר של משרד המשפטים והתלונות. על פי מקור אחר, שמו האמיתי הוא ג'ומעה עוואד אל-בדרי, והוא היה אחיו הבכור של הח'ליפה הראשון של הארגון, אבו בכר אל-בגדאדי.
אבו חסן הוכרז כמנהיג החדש של הארגון בהודעת שמע שפורסמה ב-10 במרץ 2022 בכלי התקשורת הרשמיים של המדינה האסלאמית, כחודש לאחר מותם של הח'ליפה הקודם אבו אבראהים אל-האשמי אל-קורשי ודובר הארגון אבו חמזה אל-קורשי (אנ') בפשיטה של הקומנדו האמריקני בצפון סוריה.
על פי דוברו החדש של הארגון, אבו עומר אל-מוהאג'ר (אנ'), אבו חסן סומן בצוואתו של אבו אבראהים כיורשו בהנהגה, ונבחר מבין חמישה מועמדים לאחר התייעצות מועצת השורא של הארגון. בדומה לקודמו בהנהגה, אבו אבראהים, הכוניה של אבו חסן מצביעה על השתייכותו לענף ה"האשמים" (אנ') של שבט קורייש (שבטו של מוחמד), שהוא אחד הקריטריונים הנדרשים אצל המדינה האסלאמית כדי להתמודד על תפקיד הח'ליפה ומנהיג הארגון.
לאחר שכיהן בתפקידו תשעה חודשים, ב-30 בנובמבר 2022, הודיע דובר הארגון כי אבו חסן נהרג במהלך לחימה, מבלי לספק פרטים נוספים. אבו אל-חוסיין אל-חוסייני אל-קורשי מונה למחליפו.
הערות שוליים

1 2 3  صحيفة النبأ العدد 329 الخميس 7 شعبان 1443هـ
1 2  ‏ أبو الحسن الهاشمي.. من هو زعيم داعش الجديد؟, חדשות אל-עין, 10 במרץ 2022
↑  "EXCLUSIVE New Islamic State leader is brother of slain caliph Baghdadi - sources". Reuters. 11 במרץ 2022. נבדק ב-11 במרץ 2022. {{cite news}}:  (עזרה)
ג'רמי גרנט

| --- | --- |

גרנט במדי דנבר נאגטס (2020)
 לידה:  12 במרץ 1994 (בן 30) פורטלנד, אורגון שבארצות הברית
 עמדה:  סמול פורוורד, פאוור פורוורד
 גובה:  2.01 מטרים
 מספר:  9
 מכללה:  אוניברסיטת סירקיוז
 דראפט:  בחירה מספר 39, 2014 פילדלפיה 76'
 קבוצות כשחקן
 2014–2016   2016–2019   2019–2020   2020–2022   2022–:  פילדלפיה 76'   אוקלהומה סיטי ת'אנדר   דנוור נאגטס   דטרויט פיסטונס   פורטלנד טרייל בלייזרס
יוסטון ג'רמי גרנט (באנגלית: Houston Jerami Grant, נולד ב-12 במרץ 1994) הוא כדורסלן אמריקאי, המשחק בעמדות הסמול פורוורד והפאוור פורוורד בקבוצת פורטלנד טרייל בלייזרס מליגת ה-NBA.
קריירת תיכון ומכללות

גרנט למד בבית הספר התיכון הקתולי דמאטה (DeMatha) שבמרילנד. בשנת הלימודים האחרונה קלע ממוצע של 12.5 נקודות ב-23 משחקים. דורג על ידי ESPN במקום ה-11 מבין הפורוורדים ובמקום ה-37 בדירוג הכללי של מסיימי התיכונים במדינה בשנת 2017. בעקבות כך קיבל הצעות ממספר מכללות ואוניברסיטאות ולבסוף חתם באוניברסיטת סירקיוז. בעונתו השנייה הפך לשחקן חמישייה ופתח במרבית המשחקים. הוא קלע 12.1 נקודות בממוצע בכ-50% קליעה מהשדה. בסיום העונה הודיע על הצגת מועמדותו לדראפט.
קריירת NBA > פילדלפיה 76' (2014–2016)

בדראפט של שנת 2014 נבחר גרנט במקום ה-39 על ידי פילדלפיה 76'. הוא שיחק במדי הקבוצה בליגת הקיץ ובספטמבר חתם על חוזה לשנתיים. ב-21 בינואר 2015, במהלך משחק מול הניו יורק ניקס חסם שמונה פעמים, ובכך הישג שיא לרוקי בקבוצה מאז שון בראדלי בעונת 1994. בעונתו השנייה בקבוצה הפך לשחקן חמישייה כשפתח ב-52 משחקים מתוך 77 בהם שותף.
קריירת NBA > אוקלהומה סיטי ת'אנדר (2016–2019)

ב-1 בנובמבר 2016 עבר לקבוצת אוקלהומה סיטי ת'אנדר בטרייד תמורת ארסאן אילייסובה ובחירת דראפט מוגנת. במשך 2 העונות הראשונות בקבוצה עלה מהספסל. ביולי 2018 חתם על חוזה חדש בקבוצה. בעונת 2018/2019 הפך לשחקן החמישייה הפותחת, ורשם עלייה משמעותית בממוצע הדקות (32.7) והנקודות (13.6) למשחק.
קריירת NBA > דנוור נאגטס (2019–2020)

ביולי 2019 הועבר בטרייד לדנוור נאגטס, בתמורה לבחירת דראפט עתידית.
קריירת NBA > דטרויט פיסטונס (2020–2022)

לקראת עונת 2020/2021 חתם בדטרויט פיסטונס על חוזה ל-3 עונות, בסך כ-60 מיליון דולר.
קריירת NBA > פורטלנד טרייל בלייזרס (2022–הווה)

ביולי 2022 הועבר בטרייד לפורטלנד טרייל בלייזרס, בתמורה לבחירות דראפט עתידיות.
משפחתו

גרנט הוא בנו של הארווי גרנט, ששיחק 11 עונות בליגת ה-NBA, ואחיינו של שחקן העבר הוראס גרנט. אחיו, ג'ריאן, משחק בקבוצת פנאתינייקוס היוונית. אח נוסף, ג'ראי, שיחק בקבוצות שונות באירופה.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2014/2015 | פילדלפיה | 65 | 11 | 21.2 | 0.352 | 0.228 | 0.591 | 3.0 | 1.2 | 0.6 | 1.0 | 6.3 |
| 2015/2016 | פילדלפיה | 77 | 52 | 26.8 | 0.419 | 0.240 | 0.658 | 4.7 | 1.8 | 0.7 | 1.6 | 9.7 |
| 2016/2017 | פילדלפיה | 2 | 0 | 20.5 | 0.353 | 0.000 | 0.500 | 3.5 | 0.0 | 0.0 | 2.0 | 8.0 |
| 2016/2017 | אוקלהומה | 78 | 4 | 19.1 | 0.469 | 0.377 | 0.619 | 2.6 | 0.6 | 0.4 | 1.0 | 5.4 |
| 2017/2018 | אוקלהומה | 81 | 1 | 20.3 | 0.535 | 0.291 | 0.675 | 3.9 | 0.7 | 0.4 | 1.0 | 8.4 |
| 2018/2019 | אוקלהומה | 80 | 77 | 32.7 | 0.497 | 0.392 | 0.710 | 5.2 | 1.0 | 0.8 | 1.3 | 13.6 |
| 2019/2020 | דנוור | 71 | 24 | 26.6 | 0.478 | 0.389 | 0.750 | 3.5 | 1.2 | 0.7 | 0.8 | 12.0 |
| 2020/2021 | דטרויט | 54 | 54 | 33.9 | 0.429 | 0.350 | 0.845 | 4.6 | 2.8 | 0.6 | 1.1 | 22.3 |
| 2021/2022 | דטרויט | 47 | 47 | 31.9 | 0.426 | 0.358 | 0.838 | 4.1 | 2.4 | 0.9 | 1.0 | 19.2 |
| 2022/2023 | פורטלנד | 63 | 63 | 35.7 | 0.475 | 0.401 | 0.813 | 4.5 | 2.4 | 0.8 | 0.8 | 20.5 |
| 2023/2024 | פורטלנד | 54 | 54 | 33.9 | 0.451 | 0.402 | 0.817 | 3.5 | 2.8 | 0.8 | 0.6 | 21.0 |
| קריירה | קריירה | 672 | 387 | 27.6 | 0.455 | 0.364 | 0.746 | 4.0 | 1.6 | 0.7 | 1.0 | 13.0 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2016/2017 | אוקלהומה | 5 | 0 | 22.2 | 0.613 | 0.333 | 0.857 | 3.8 | 0.8 | 0.2 | 0.4 | 9.2 |
| 2017/2018 | אוקלהומה | 6 | 0 | 22.2 | 0.514 | 0.250 | 0.455 | 3.3 | 1.0 | 0.7 | 0.5 | 7.2 |
| 2018/2019 | אוקלהומה | 5 | 5 | 35.2 | 0.500 | 0.450 | 0.692 | 5.6 | 0.8 | 0.6 | 2.0 | 11.6 |
| 2019/2020 | דנוור | 19 | 16 | 34.4 | 0.406 | 0.326 | 0.889 | 3.3 | 1.3 | 0.6 | 0.8 | 11.6 |
| קריירה | קריירה | 35 | 21 | 30.7 | 0.456 | 0.341 | 0.800 | 3.7 | 1.1 | 0.5 | 0.9 | 10.5 |
הערות שוליים

↑  Jerami Grant's (Hyattsville, MD) High School Timeline
↑  Jerami Grant Recruiting Profile
↑  Syracuse sophomore forward Jerami Grant to enter NBA draft, Sport Illustrated, 14 April 2014
↑  Sixers Select McDaniels, Grant, Micic in the Second Round of the 2014 NBA Draft, 27 June 2014
↑  Sixers Announce Orlando Pro Summer League Camp Invitees, 1 July 2014
↑  Jerami Grant Signs Two-Year Guaranteed Deal with Sixers
↑  Anthony helps Knicks to 2nd straight win, 98-91 over 76ers, NBA.com, 21 January 2015
↑  Thunder Acquires Jerami Grant and Trade Exception, 1 November 2016
↑  Thunder Signs Jerami Grant to Multi-Year Contract, NBA.com, 7 July 2018
↑  Denver Nuggets acquire Jerami Grant from Oklahoma City Thunder, באתר הקבוצה, 8 ביולי 2019
↑  גרנט מסכם על חוזה בדטרויט, באתר bleacherreport.com,‏ 21 בנובמבר 2020
↑  Trail Blazers Acquire Jerami Grant In Trade With Detroit, באתר הקבוצה, 6 ביולי 2022
| נבחרת ארצות הברית – האלופה האולימפית - טוקיו (2020) |
| --- | --- | --- |
|  1  •  2  •  3  •  4 ג'ונסון •  5 לאבין •  6 לילארד •  7 דוראנט •  8 מידלטון •  9 גרנט •  10 טייטום •   11 מק'גי •  12 הולידיי • 13 אדבאיו •  14 גרין • 15 בוקר • מאמן: פופוביץ' |  1  •  2  •  3  •  4 ג'ונסון •  5 לאבין •  6 לילארד •  7 דוראנט •  8 מידלטון •  9 גרנט •  10 טייטום •   11 מק'גי •  12 הולידיי • 13 אדבאיו •  14 גרין • 15 בוקר • מאמן: פופוביץ' | ארצות הברית |
מליק מונק

| --- | --- |

מונק במהלך משחק עם הלייקרס ב-2022
 לידה:  4 בפברואר 1998 (בן 26) ג'ונסבורו שבארקנסו, ארצות הברית
 עמדה:  קלע
 גובה:  1.91 מטרים
 מספר:  0
 מכללה:  אוניברסיטת קנטקי
 דראפט:  בחירה מספר 11, 2017 שארלוט הורנטס
 קבוצות כשחקן
 2017–2021 2021–2022 2022–:  שארלוט הורנטס לוס אנג'לס לייקרס סקרמנטו קינגס
מאליק אחמד מונק (באנגלית: Malik Ahmad Monk; נולד ב-4 בפברואר 1998) הוא כדורסלן אמריקאי המשחק בעמדת הקלע בקבוצת סקרמנטו קינגס מליגת ה-NBA. שיחק באוניברסיטת קנטקי ונבחר במקום ה-11 בדראפט ה-NBA‏ 2017.
נעורים וקריירת מכללות

מונק נולד בג'ונסבורו שארקנסו, בנם של ג'קי מונק ומייקל סקיילס. אחיו מרקוס (אנ') שיחק פוטבול בליגת ה-NFL וכדורסל מקצועני בגרמניה.
שיחק כדורסל בתיכון בנטונוויל בארקנסו. לאחר שבשנתו האחרונה רשם ממוצעים של 28.6 נקודות, 4.4 אסיסטים ו-7.6 ריבאונדים, נבחר לשחקן השנה בתיכונים בארקנסו והשתתף במשחק מקדונלד'ס אול-אמריקן.
בליגת המכללות שיחק בעונת 2016/2017 באוניברסיטת קנטקי. הוא סיים את העונה עם ממוצע של 19.8 נקודות, 2.5 ריבאונדים ו-2.2 אסיסטים למשחק. הוא נבחר לשחקן העונה בליגת ה-SEC אליה משתייכת קנטקי, לשחקן החמישייה הראשונה בליגת ה-SEC ולשחקן החמישייה השנייה בליגת המכללות כולה. בתום העונה בחר לעזוב את קנטקי ולהירשם לדראפט ה-NBA.
קריירה מקצועית > שארלוט הורנטס

בדראפט 2017 נבחר מונק במקום ה-11, על ידי שארלוט הורנטס. ב-24 בינואר 2020 קלע שיא קריירה של 31 נקודות במשחק מול מילווקי באקס. ב-26 בפברואר 2020 הושעה על ידי ליגת ה-NBA לזמן בלתי מוגבל, בשל שימוש בסמים אסורים.
קריירה מקצועית > לוס אנג'לס לייקרס

באוגוסט 2021 חתם על חוזה לשנה בלוס אנג'לס לייקרס הכולל $1,789,256.
סטטיסטיקות הקריירה ב-NBA > בעונה הסדירה

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2017/2018 | שארלוט | 63 | 0 | 13.6 | 0.360 | 0.342 | 0.842 | 1.0 | 1.4 | 0.3 | 0.1 | 6.7 |
| 2018/2019 | שארלוט | 73 | 0 | 17.2 | 0.387 | 0.330 | 0.882 | 1.9 | 1.6 | 0.5 | 0.3 | 8.9 |
| 2019/2020 | שארלוט | 55 | 1 | 21.3 | 0.434 | 0.284 | 0.820 | 2.9 | 2.1 | 0.5 | 0.3 | 10.3 |
| 2020/2021 | שארלוט | 42 | 0 | 20.9 | 0.434 | 0.401 | 0.819 | 2.4 | 2.1 | 0.5 | 0.1 | 11.7 |
| 2021/2022 | לייקרס | 76 | 37 | 28.1 | 0.473 | 0.391 | 0.795 | 3.4 | 2.9 | 0.8 | 0.4 | 13.8 |
| 2022/2023 | סקרמנטו | 77 | 0 | 22.3 | 0.448 | 0.359 | 0.889 | 2.6 | 3.9 | 0.6 | 0.3 | 13.5 |
| 2023/2024 | סקרמנטו | 72 | 0 | 26.0 | 0.443 | 0.350 | 0.829 | 2.9 | 5.1 | 0.6 | 0.5 | 15.4 |
| קריירה | קריירה | 458 | 38 | 21.6 | 0.433 | 0.355 | 0.844 | 2.5 | 2.8 | 0.6 | 0.3 | 11.6 |
סטטיסטיקות הקריירה ב-NBA > בפלייאוף

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2022/2023 | סקרמנטו | 7 | 0 | 29.3 | 0.409 | 0.333 | 0.898 | 5.4 | 3.6 | 0.7 | 0.4 | 19.0 |
| קריירה | קריירה | 7 | 0 | 29.3 | 0.409 | 0.333 | 0.898 | 5.4 | 3.6 | 0.7 | 0.4 | 19.0 |
הערות שוליים

↑  רשימת הנבחרים בדראפט 2017, באתר basketball-reference.com
↑  סיכום המשחק בין שארלוט למילווקי, באתר ESPN,‏ 25 בינואר 2020
↑  ליגת ה-NBA משעה את מונק לזמן בלתי מוגבל, באתר הרשמי, 26 בפברואר 2020
דיתה גרי

| --- | --- |
אין תמונה חופשית
 לידה:  5 ביוני 1951 (בת 73) קרית טבעון‏‎, ישראל 
 מדינה:  ישראל 
 פרופיל ב-IMDb
 
דיתה גרי (נולדה ב-5 ביוני 1951) היא יוצרת קולנוע שמתמחה בתחום התסריטאות: כתיבת תסריט, עיבוד ועריכת תסריט. בעבר הייתה גם מורה לתסריטאות.
קורות חיים > חיים אישיים

גרי היא אלמנה ואם לשניים.
פילמוגרפיה (כתבה תסריטים) > סרטים עלילתיים

"סיפור אהבה ארץ ישראלי" 2016, עיבוד למונודרמה מאת פנינה גרי, "סיפור אהבה ארץ ישראלי". במאי ומפיק: דן וולמן, בהשקעת קרן הקולנוע. שחקנים: עדי בילסקי, אביב אלוש, יצחק חזקיה, אלכס אנסקי, צבי סלטון ומעין וינשטוק.
"יונה", סרט עלילתי ארוך 2014, על יונה וולך, יזמה את התסריט, כתבה עם הבמאי ניר ברגמן, משתתפים: נעמי לבוב, מיכאל מושונוב, שלום מיכאלשווילי, תום חגי, איתמר רוטשילד.
"איגור ומסע העגורים" 2013, כתבה ויזמה את התסריט. תסריטאי נוסף איתן לונדונר, לפי ספרו זה של אקי שביט (שראה אור בהוצאת ספרית פועלים בשנת 2002 ועליו הוא זכה בפרס זאב לספרות ילדים ונוער). הסרט בבימוי יבגני רומן זכה ב"ציון לשבח" בשנת 2012 בפסטיבל הסרטים הבינלאומי חיפה. שחקני הסרט: מנשה נוי, אבינעם מור-חיים, דורין כספי, אולה שור-סלקטר, גרא סנדלר, אלכסנדר סנדרוביץ'.
"סיפורים רוקדים" 2011, כתבה על פי סיפורו של יוסל בירשטיין, השקעה בפיתוח: קרן רבינוביץ
"בין חולות ושביל קליפות" 2007, כתבה סרט אנימציה ארוך, על פי סיפורים וציורים מאת נחום גוטמן. בשיתוף עם פיצפוי הפקות, נועם משולם. השקעה בפיתוח: קרן רבינוביץ.
"הכישוף של קפקא" 2005, כתבה וזכתה בפיתוח על ידי "קרן מקור". הסרט זכה בפרס אהוב הקהל בפיצ' של "סיפור שלנו" בפסטיבל הקולנוע הבינלאומי חיפה.
פילמוגרפיה (כתבה תסריטים) > טלוויזיה

"סלמה", 2015 סדרה בערוץ 33.
"מתחם אויב", 1999 שותפה לעריכת הסרט וכתיבת תסריט למיני סדרה לטלעד.
"דורית, חשיפה איטית" 1982, דרמה בבימוי רוני ניניו שחקנים: דן תורן, שחר שיקרצי, ג'ודי פאר ועוד
"משחקים בחורף" 1988, על פי סיפור מאת יצחק בן-נר, במאי רם לוי
"אינדיאני בשמש" 1981, על פי סיפור מאת אדם ברוך, במאי: רם לוי, עליו זכה לוי בפרס כינור דוד.
בימוי והפקת כתבות לטלוויזיה הישראלית 1978-1984 בנושאי חברה ותרבות באורך של עד 15 דקות, עבור יצחק רועה, אפרים סטן וצבי גיל.
פילמוגרפיה (כתבה תסריטים) > סרטי תעודה

עמוד האש (סדרת טלוויזיה) 1981, שותפה לתחקיר סטליס.
"אידה נודל" 1990, סרט על סרובניקית – הערוץ הראשון.
"שדה מגנטי" 2000, כתיבת פיילוט, תסריטאית ראשית.
מאמרים ועריכה ספרותית

"התקופה לקחה אותנו" 2001-2002, עריכה בשיתוף שיה בן נון, אלבום דיוקן על אלוף במילואים יוחאי בן נון מקים השייטת ומפקד חיל הים. בהוצאת משרד הביטחון.
פרסום 8 מאמרים, סיפורים וראיונות 2001-2006, ב'מגזין ארץ אחרת', מבפנים של יד טבנקין, ובמטעם בעריכת יצחק לאור.
דיתה גרי, ‏כולנו עובדי קבלן - גזילת הזכויות של העובדים בישראל, ארץ אחרת 25 בנובמבר 2009.
הערות שוליים

↑  אתר יוטיוב, 18 ביולי 2009
↑
"סיפור אהבה ארץ ישראלי", במסד הנתונים הקולנועיים IMDb (באנגלית)
↑  אתר הפסטיבל הבינלאומי לסרטי נשים 8 העמוד של הבוגרת דיתה גרי, פסטיבל 2011
↑  אתר אי די בי מאגר הידע לקולנוע ישראלי ועולמי 1984
↑  אתר יוטיוב
↑  אתר יוטיוב
| --- | --- |
בקרת זהויות :  NLI: 987007425709105171  GND: 1062400836  ISNI: 0000 0000 4815 5256  LCCN: no2004095600  NLK: KAC2020P0253  VIAF: 14488967   WorldCat (עם VIAF): 14488967
אמיר חייק

חייק ושר החוץ האמירתי עבדאללה בן זאיד אאל נהיאן מקבלים את פניהם של נשיא מדינת ישראל יצחק הרצוג ורעייתו מיכל הרצוג בעת ביקורים במדינה, ינואר 2022
אמיר חייק (נולד ב-3 במרץ 1964) הוא רואה חשבון וכלכלן ישראלי אשר כיהן כשגריר ישראל באיחוד האמירויות הערביות מאוקטובר 2021 ועד אוקטובר 2024.
שימש כנשיא התאחדות המלונות בישראל והיה יו"ר תאגיד המיחזור אל"ה. שימש כמנכ"ל משרד התעשייה, המסחר והתעסוקה וכמנכ"ל התאחדות התעשיינים.
ביוגרפיה

חייק נולד וגדל בפתח תקווה לאב רואה חשבון ואם מנהלת חשבונות. למד אלקטרוניקה בבית הספר ולאחר מכן התגייס לצה"ל ושירת בחיל האוויר.
רואה חשבון וכלכלן בהשכלתו מאוניברסיטת תל אביב.
קריירה

שימש במשך שש שנים (1995–2001) כמנכ"ל מכון היצוא, כאשר במהלך תפקידו הקים יחידה לתמיכה ביצואנים קטנים, יחידה לקידום מעורבות של חברות ישראליות בפרויקטים בינלאומיים ויחידה לקידום חברות סטארט אפ.
ב-2001 אישרה הממשלה את מינויו של חייק לתפקיד מנכ"ל משרד התמ"ת. בשנים אלו הקים קרן לתמיכה בחברות סטארטאפ בתחילת דרכן וקרן לטיפול במפעלים תעשייה שנקלעו למצוקה.
לאחר פרישתו מהממשלה, שימש חייק בתפקידים בכירים בסקטור הפרטי וביניהם כנשיא טסקום וכמנכ"ל ונשיא אלקטרוניקס ליין 3000. כמו כן עמד בראש ועדה לבחינת תעריפי בזק ושוק התקשורת הנייח, שהוקמה על ידי שרי התקשורת והאוצר.
במאי 2011 מונה חייק לתפקיד מנכ"ל התאחדות התעשיינים על ידי נשיא ההתאחדות שרגא ברוש.
חייק הוביל את הקמת אגף המחקר, האגף למפעלים קטנים ובינוניים ואגף הרגולציה בהתאחדות התעשיינים. כמו כן יזם את ועידת התעשייה.
חייק פרש מהתאחדות התעשיינים באוקטובר 2015.
במקביל שימש חייק כמנכ"ל נשיאות הארגונים העסקיים בישראל, מנכ"ל הקרן ההדדית של המעסיקים, יו"ר תמי"ר (תאגיד המחזור הישראלי) וכסגן-יו"ר מכון התקנים הישראלי.
החל משנת 2012 ועד 2016 שימש כפרשן כלכלי בתוכנית "לילה כלכלי" בערוץ 10.
במרץ 2017, נבחר לשמש כנשיא התאחדות המלונות בישראל.
בפברואר 2019, מונה לשמש גם כיו"ר תאגיד המיחזור אל"ה.
ביולי 2021, מונה חייק על-ידי שר החוץ, יאיר לפיד (ראש הממשלה החליפי באותה עת), לשמש כשגריר ישראל באיחוד האמירויות הערביות, במסגרת מכסת המינויים הפוליטיים במשרד החוץ. ב-11 באוקטובר 2021 הגיש חייק את כתב אמנתו לתת-שר החוץ האמירתי, חאליד בולהול.
חיים אישיים

חייק מתגורר במושב עין ורד עם בת-זוגו יפעת, ואב לארבעה.
הערות שוליים

↑  תומר הדר, מקורב ללפיד: אמיר חייק ימונה לשגריר הראשון של ישראל באמירויות, באתר כלכליסט, 25 ביולי 2021
↑  איתמר אייכנר, השגריר הראשון של ישראל באיחוד האמירויות הגיש את כתב האמנה שלו, באתר ynet, 11 באוקטובר 2021